Між тым, узгадайце апошняе “Еўрабачанне”. Што выклікала самыя гарачыя дыскусіі? Песня нашага Руслана Аляхно? Ці яе выкананне? Не, змена іміджа спевака! А на нядаўнім “Славянскім базары ў Віцебску”? Колькі б ні сыпаў усё новымі жартамі (і песнямі, прычым не пад “фанеру”, а жыўцом) Максім Галкін, найперш гаварылі не пра гэта, а пра ягоны новы імідж гэткага мача. Дый наша Вікторыя Алешка: ніводны паварот у яе жыцці і творчасці не выклікаў такой сенсацыйнай увагі, як цяперашні вобраз “ракавой жанчыны-вамп”.